Syngjum saman í Hannesarholti með Jóhanni Vilhjálms og Gunnari Kr.Sigurjónssyni
2025-10-04 14:00 - 15:00 UTC | Hannesarholt, Grundarstígur 10, Reykjavík
Syngjum saman í Hannesarholti laugardaginn 4.október 2025 kl.14 með frændunum Jóhanni Vilhjálmssyni og Gunnari Kr. Sigurjónssyni. Þeir eru gestum Hannesarholts að góðu kunnir, enda hafa þeir stjórnað söngstundinni áður af mikilli snilld. Þeir bræðrasynir ólust upp við tóna systkinanna Ellyjar og Vilhjálms, enda var Vilhjálmur faðir Jóhanns og Elly föðursystir þeirra beggja. Jóhann hefur verið í kórum allt frá blautu barnsbeini og Gunnar hefur spilað á hljómborð við ýmis tækifæri í gegnum tíðina, jafnframt því að sinna útgáfustarfsemi og sýna töfrabrögð ýmiskonar.
Textar á tjaldi og allir syngja með. Streymt verður frá stundinni fyrir þá sem ekki geta verið með. Öll velkomin.

Erlingur Páll Ingvarsson - Opnun málverkasýningar
2025-10-04 14:00 - 16:00 (Atlantic/Reykjavik)
Opnun MYNDLISTARSÝNINGAR

ERLINGUR PÁLL INGVARSSON
SPEGLAR/RALGEPS
Mirrors/Srorrim

Myndir sjá allt. Myndirnar lesa í huga þinn og birta það sem þær sjá.
Erlingur Páll Ingvarsson (1952) er starfandi listamaður í Reykjavík. Hann stundaði nám við Myndlista- og handíðaskóla Íslands árin 1974-1978. Eftir það fór hann í framhaldsnám til Hollands í De Vrije Academie Den Haag með búsetu í Amsterdam og síðan til Þýskalands í Den Stadtliche Kunstacademie, Düsseldorf. Erlingur Páll á að baki 10 einkasýningar og nokkrar samsýningar.
Listformið hefur spannað vítt svið: skúlptúr, innsetningar, gjörninga, ljósmyndir og texta, en hann hefur nú um skeið notað málverk sem sinn helsta miðil. Sýningin er sölusýning og stendur til 23.október.
Sýningin er opin á opnunartímum Hannesarholts, miðvikudaga – laugardaga kl.11.30-16.

Ferða lag eftir Svein Einarsson leiklestur til styrktar Vonarbrúar
2025-10-05 17:00 - 18:00 (Atlantic/Reykjavik)
Leiklestrarfélagið flytur sviðsettan leiklestur á verkinu Ferða lag eftir Svein Einarsson.
Ferða lag eftir Svein Einarsson fjallar um ljóðræna flugferð hans og hennar, þar sem persónan Hann vonast til að Hún yrki með honum, í þetta skiptið. Flugvélin er háfleygari en gengur og gerist og skáldskapur sprettur fram víðsvegar um vélina, þrátt fyrir stanslaus morð á afþreyingarskjám farþeganna. Það er óvíst hvert ferðinni er heitið og hvort flugvélin hafi yfirhöfuð vængi, svo það er fátt annað að gera en að spenna beltin og vona hið besta.
Allur ágóði af leiklestrinum er til styrktar Vonarbrúar sem styður beint við mannúðarstarf á Gaza.
Leikendur eru Jóhann Sigurðarson, Þórunn Magnea Magnúsdóttir, Brynhildur Guðjónsdóttir, Sigurður Þór Óskarsson, Ragnheiður Steindórsdóttir, Bergdís Júlía Jóhannsdóttir og Ársæll Níelsson.
Eiríkur Stephensen flytur tónlist.
Kaupa miða

Tiktúra
2025-10-09 20:00 - 22:00 (Atlantic/Reykjavik)
Djasskvintettinn Tiktúra var stofnaður síðla árs 2024 en meðlimir hans eru Ásgeir Kjartansson á gítar, Kormákur Logi Bergsson á píanó, Moritz Christiansen á tenor saxófón, Hjálmar Carl Guðnason á bassa og Þorsteinn Jónsson á trommur. Hljómsveitin leikur frumsamda blöndu af nútímadjass og sálartónlist með sterkum áhrifum úr þjóðlaga- og leikhústónlist en tónlistin flakkar í orku allt frá ljúfum, einlægum og seiðandi tónum upp í ákafa og kraftmikla óreiðu.
Kaupa

Ragnheiður Gröndal ásamt Guðmundi Péturssyni og Birgi Steini Theodórssyni
2025-10-11 16:00 - 17:00 (Atlantic/Reykjavik)
Ragnheiður Gröndal kemur fram ásamt Guðmundi Péturssyni og Birgi Steini Theodórssyni á síðdegistónleikum í Hannesarholti 11. október. Tríóið hefur leikið mikið saman síðast liðin ár í alls konar samhengi.
Uppistaða tónleikanna verður nýtt efni – í bland við eldra efni og djasslög sem eru í uppáhaldi. Ragnheiður hefur undanfarin misseri unnið í nýrri tónlist á íslensku, og er hugmyndin með þessum tónleikum að bjóða tónleikagestum inn í vinnuferlið. Þannig fá áheyrendur tækifæri til að kynnast nýjum lögum og heyra þau í lifandi flutningi áður en þau koma út.

Tónleikarnir hefjast kl. 16 og eru rúmur klukkutími.

Ragnheiður Gröndal – söngur og píanó
Guðmundur Pétursson – gítar
Birgir Steinn Theodórsson – bassi
Kaupa miða

Gabriel Gold: White Raven Dreaming
2025-10-12 20:00 - 21:30 (Atlantic/Reykjavik)
Gabriel Gold heldur upp á útgáfu nýju plötu sinnar White Raven Dreaming í Hannesarholti sunnudaginn 12.október kl.20. Platan var tekin upp í Sundlauginni og Birgir Jón Birgisson stýrði upptökum.
Gabriel er tónskáld sem deilir tíma sínum milli Reykjavíkur og San Francisco.
Verk hans eru oft sérsamin fyrir ákveðin hljómburð heilagra rýma. Í tónlist hans blandast klassísk tónlist við nútíma píanó tónlist, handpönnu og söng án orða.
Hér má finna upptöku af Gabriel að flytja nýtt lag:
https://vimeo.com/658164012
Fleiri tóndæmi og ítarlegri ferilskrá má finna hér:
www.gabrielgoldmusic.com
Athugið að hurðin opnar kl. 19:30 og tónleikar byrja kl. 20:00
Here’s the English event description:
This concert at Hannesarholt is in celebration of the release of Gabriel Gold’s upcoming album, “White Raven Dreaming”, which was recorded in Sundlaugin Studio and produced by Birgir “Biggi” Jón Birgisson (Sigur Ros, Bjork, The Album Leaf).
Gabriel Gold is a San Francisco, CA and Reykjavik, Iceland based music composer.
Gold’s musical works, often site-specific to acoustically resonant and “sacred spaces“, merge the worlds of contemporary piano composition with traditions of sacred music, handpan and wordless singing.

A recording of Gabriel performing “The Calling”, from his new album: https://vimeo.com/658164012
More examples of Gabriel Gold’s music, as well as a more in-depth bio, can be found here: www.gabrielgoldmusic.com
Event Schedule:

Doors open at 19:30
Concert at 20:00

KAUPA MIÐA

AFLÝST Flétta: RÁN & Sólrún Ylfa
2025-10-17 20:00 - 22:00 (Atlantic/Reykjavik)
Flétta: RÁN & Sólrún Ylfa
Melissa Achten og Ida Nørby mynda saman RÁN; kammerhóp sem fléttar saman hljóðrænt ímyndunarafl sitt í gegnum selló og hörpu. Samspil Melissu og Idu byggir á spuna en þær semja einnig verk innblásin af þjóðlögum og goðsögnum, og hafa þannig mikla táknræna merkingu. Þær eru búsettar í Los Angeles og Kaupmannahöfn og hafa komið fram á tónleikum og hátíðum víða um heim.
Á þessum tónleikum tekur íslenski fiðluleikarinn Sólrún Ylfa Ingimarsdóttir einnig þátt í fléttu dúósins. Á efnisskránni er mínimalísk nútímatónlist; einleiksverk fyrir hörpu, selló og fiðlu annars vegar, og tríó og dúó hins vegar. Helmingur tónverkanna eru eftir kvenkyns tónskáld, en á dagskrá verður einnig íslensk tónlist auk þess sem Rán mun flytja eitt verk úr eigin smiðju. Nánari efnisskrá verður kynnt síðar.

BÓKVIT í Hannesarholti
2025-10-18 11:30 - 12:30 (Atlantic/Reykjavik)
Velkomin á BÓKVIT í Hannesarholti laugardaginn 18.október 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:

BENÓNÝ ÆGISSON – Farðí rassgat AristótelesKARÍTAS HRUNDAR PÁLSDÓTTIR – VikuspáBIRNA DANÍELSDÓTTIR – Ég bý í RISALANDIGUNNAR RANDVERSSON – Hvernig er söknuður á litinn?– Þegar ég var lítill var ég alltaf hræddur

Gengið inn frá Hljóðbergi. Aðgengi fyrir fatlaða. Ókeypis inn.Veitingahúsið á efri hæðinni opið að viðburði loknum.
Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum: 20.september, 18.október, 25.október, 1.nóvember, 15.nóvember og 6.desember.

Syngjum saman með Jóhönnu V.Þórhallsdóttur og Aðalheiði Þorsteinsdóttur
2025-10-18 14:00 - 15:00 (Atlantic/Reykjavik)
Jóhanna V. Þórhallsdóttir og Aðalheiður Þorsteinsdóttir stýra Syngjum saman í Hannesarholti laugardaginn 18.október 2025 kl.14.
Þær hafa unnið saman um árabil. Þær stjórnuðu Léttsveit Reykjavíkur í fjölda ára, sungu saman og spiluðu á plötur og geisladiska, spiluðu í latínó hjómsveitum á böllum og skemmtunum. Nú ætla þær að halda uppi fjöri og samsöng með gömlum og góðum dægurlögum. Gaman þætti þeim að fá gamla og góða vini til að lífga uppá samsönginn. Streymt verður frá stundinni fyrir þá sem ekki ekki geta mætt. Gott aðgengi er fyrir fatlaða. Öll eru hjartanlega velkomin. Enginn aðgangseyrir.

Tónafljóð
2025-10-23 20:00 - 21:30 (Atlantic/Reykjavik)
Notaleg stund með Tónafljóðum í Hannesarholti. Sönghópurinn Tónafljóð flytja íslenskar dægurlagaperlur með hugljúfum röddunum, allt íslensk lög sem eru í uppáhaldi hjá þjóðinni.
Efnislistinn er fjölbreyttur en hvert fljóð fyrir sig flytur eitt lag með fallegum píanóundirleik en einnig taka þær sem hópur gömul og góð lög á einstakan hátt. Á lagalistanum eru lög eins og Heyr mína bæn, Vegbúinn, Viltu með mér vaka, Við gengum tvö ofl.
Tónafljóðin:
Rebekka Sif Stefánsdóttir
Selma Hafsteinsdóttir
Hanna Einarsdóttir
Elísa Hildur Þórðardóttir
Dagný Ásta Guðbrandsdóttir Andersen
Píanóleikari:
Daniel Alexander Cathcart Jones
Kaupa

Hvar er tunglið? Kristjana Stefánsdóttir, Anna Gréta Sigurðardóttir og Sigurður Flosason
2025-10-24 20:00 - 22:00 (Atlantic/Reykjavik)
„Hvar er tunglið?“, tvöföld plata með 24 lögum Sigurðar Flosasonar við ljóð Aðalsteins Ásbergs Sigurðssonar kom út árið 2006 og vakti talsverða athygli. Kristjana Stefánsdóttir söng lögin en aðrir flytjendur, auk Sigurðar á saxófón, voru þeir Eyþór Gunnarsson á píanó, Valdimar K. Sigurjónsson á kontrabassa og Pétur Östlund á trommur. Úrval laganna verður flutt í breyttri mynd í Hannesarholti 24. október af Kristjönu, Sigurði og Önnu Grétu Sigurðardóttir sem leikur á píanó en mun einnig syngja. klassískur íslenskur söngjazz í nýjum búningi.
Miðar á 6.900, 20% afsláttur fyrir aldraða, öryrkja og nema
Kaupa

BÓKVIT í Hannesarholti
2025-10-25 11:30 - 12:30 (Atlantic/Reykjavik)
Velkomin á BÓKVIT í Hannesarholti laugardaginn 25.október 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:

Sigrún Alba Sigurðardóttir – Þegar mamma mín dóAnton Helgi Jónsson – Ég hugsa mig – Nokkur ljóðaljóð og sagnirGunnar Theódór Eggertsson – ÁlfareiðinGuðmundur Andri Thorsson – Dans jaðrakansins

Gengið inn frá Hljóðbergi. Aðgengi fyrir fatlaða. Ókeypis inn.
Veitingahúsið á efri hæðinni opið að viðburði loknum.

Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu.
Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum: 20.september, 18.október, 25.október, 1.nóvember, 15.nóvember og 6.desember

STAÐUR OG STUND opnun
2025-10-25 14:00 - 16:00 (Atlantic/Reykjavik)
Guðrún Jarþrúður Baldvinsdóttir opnar sýningu sína í Hannesarholti laugardaginn 25.október á útsaumsverkum sem hún hefur unnið síðustu fimm ár. Munstrin teiknar hún sjálf en fyrirmyndirnar eru staðir þar sem stundirnar í lífi hennar hafa markað spor.

Guðrún Jarþrúður Baldvinsdóttir hefur átt fjölbreyttan starfsferil en síðustu árin snúið sér að útsaumi sem hefur átt hug hennar allan. Hún leitar fanga í minningasafninu og staldrar við á stöðum sem hafa haft afgerandi áhrif á lífshlaupið. Auk þess hefur hún saumað út myndir af húsum sem skipta vini og vandamenn máli og þannig fært þeim útsaumaðar minningar.

Guðrún Jarþrúður teiknar öll munstrin sjálf. Myndirnar eru saumaðar í bláan java með DMC þræði og kryddaðar með öðru bandi. Myndirnar eru u.þ.b. 30×30 sm án rammans. Í hverri mynd eru rétt um 250 m af þræði.

Sýningin er sölusýning og er opin á opnunartímun Hannesarholts, miðvikudaga til laugardaga kl.11.30-16. Sýningin stendur til 13.nóvember.

Allt er um okkur - leiklestur! UPPSELT!
2025-10-26 16:00 - 17:00 (Atlantic/Reykjavik)
ALLT ER UM OKKUR er nýtt sviðsverk eftir Hlín Agnarsdóttur sem hún skrifaði sérstaklega fyrir Leikhúslistakonur 50 +. Verkið fjallar um sjö konur sem hafa verið saman í bókaklúbbi í 35 ár. Einn kaldan dag í janúar taka þær fyrir verðlaunabókina Pissudúkkur eftir breska rithöfundinn Helen Johnson. Sumar hafa lesið bókina, aðrar hafa ekki náð að ljúka við hana eða lesið aðra bók eftir annan höfund. Allt veldur þetta misskilningi og óvæntu uppnámi í bókaklúbbnum.
Leikkonur eru: Edda Þórarinsdóttir, Guðbjörg Thoroddsen, Júlía Hannam, Lilja Þórisdóttir, Rósa Guðný Þórsdóttir, Vilborg Halldórsdóttir og Þórey Sigþórsdóttir.
Höfundur og leikstjóri: Hlín Agnarsdóttir
Kaupa miða

Andrew Yang píanóleikari: Vestfirðir
2025-10-30 20:00 - 21:30 (Atlantic/Reykjavik)
Píanóleikarinn Andrew J. Yang flytur verk eftir Medtner, Schubert, og frumsamin verk.
Yang er fæddur og uppalinn í Kaliforníu og hefur undanfarin ár stimplað sig vel inn í tónlistarlífið á Íslandi sem einn af áhugaverðari píanóleikurum landsins, eftir að hann flutti fyrir nokkrum árum til Patreksfjarðar. Talinn af The San Francisco Examiner vera undrabarn, eða á ensku: a prodigy, [running] the emotional gamut from brooding introspection to manic exuberance. Yang er stofnandi og listrænn stjórnandi Íslensku píanóhátíðarinnar og einnig Alþjóðlegu píanóhátíðar Vestfjarða. Hann hefur komið víða fram, til að mynda í Auditorium Marcel Landowski (Paris), Musiikkitalo (Helsinki), Jewish Cultural Center (Krakow), Mozarthaus (Vín), Hoheikan (Sapporo), Carnegie Hall (New York City), og tónleikasölum í Llanes og Ribadesella (Spánn). Yang fékk fyrstu verðlaun á þrítugustu International FLAME Piano Competition keppninni í París (2019). Hann hefur einnig hlotið verðlaun frá Piano Award International Competition í Þýskalandi og Metropolitan International Piano Competition í New York. Árið 2018 hlaut Yang heiðursverðlaunin Hvítu rósina frá forseta Finnlands, Sauli Niinistö. Yang útskrifaðist með B.A. í hagfræði og B.M. í píanóleik frá Northwestern University árið 2015. Við útskrift með M.M. í píanóleik frá Mannes School of Music í New York árið 2017 hlaut hann Steinway & Sons verðlaunin, sem veitt eru framúrskarandi útskriftarnema. Meðal kennara Yang má nefna hinn virta William Wellborn, Antoinette Perry og Ruth Slenczynska. Yang er fyrrverandi keppnismaður í íþróttum eins og badminton og körfubolta og keppti í hnefaleikum. Hann býr núna í Reykjavík og er kennari við Tónlistarskólann í Reykjavík og Tónskóla Sigursveins.
Frekari upplýsingar má finna á www.andrewyangpiano.com
KAUPA MIÐA

gímaldin Goes Orchestral
2025-11-01 20:00 - 21:30 (Atlantic/Reykjavik)
gímaldin hefur fyrir margt löngu getið sér gott orð fyrir tónlist sína, hvort sem er hefðbundið eða alternatívt söngrokk, kántrí, austur-evrópsk-ættuð þjóðlagatónlist í bland við þungarokk eða efni sem nær stendur klassískri tónlist eða nútímaklassík. Hann hefur markað sér afgerandi sérstöðu sem tónlistarmaður og má segja að hann standi einn undir heilum tónlistargeira sem enginn annar tilheyrir:. Enginn er honum líkur.
Tónleikarnir í Hannesarholti eru frumflutningur á verki sem höfundur kallar: gímaldin Goes Orchestral. Um er ræða 8 lög fyrir synta og partíbox. Flest laganna eru 3-5 radda hljóðfæraverk með söng. Tónsmíðastíllinn er núklassískur og nær aftur í rókókó. Segja má að textarnir séu samdir af mennskri vél sem leitast við að endurskapa hina sérkennilegu nálgun gervigreindarinnar á orðlist. Söngurinn er fluttur af alt-sópran sem syngur á tónsviði baritóns.
Það eru sem sé spennandi og óvenjulegir tónleikar framundan í Hannesarholti. Dagskráin er um 60 mínútur og henni gæti fylgt óvænt aukaefni.
https://youtu.be/DxnR7jQrJEM?feature=shared
KAUPA MIÐA

Kári Egilsson einleikstónleikar
2025-11-02 20:00 - 21:30 (Atlantic/Reykjavik)
Kári Egilsson heldur einleikstónleika í Hannesarholti. Hann spilar ný og gömul lög í bland, eftir sjálfan sig og önnur tónskáld á frábæra flygil Hannesarholts og syngur jafnvel nokkur. Kári var valinn Bjartasta vonin á Íslensku tónlistarverðlaununum í fyrra og er nú við nám í Berklee College of Music í Boston.
Kaupa

Tónar austur-Evrópu
2025-11-07 20:00 - 21:30 (Atlantic/Reykjavik)
Anna Maria Tabczynska (flauta) og Jakob Piotr Grybos (píano) spila tónlist frá suð-austur Evrópu. Það má búast við lýrískri fegurð, tæknilegri snilldargáfu og hrífandi taktar.
Það leiða okkur á tónrænt ferðalag frá hjarta mið og austur Evrópu suður til Georgíu og Rússlands.
Verk eftir: Wojciech Kilar, Otar Taktakishvili og Sergei Prokofiev.
Kaupa

BÓKVIT í Hannesarholti
2025-11-08 11:30 - 12:30 (Atlantic/Reykjavik)
Velkomin á BÓKVIT í Hannesarholti laugardaginn 8.nóvember 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:

Guðný Anna Annasdóttir – Ljóni gerir usla hjá púdda púddOddbjörg Ragnarsdóttir – Dísa fer í sveitinaSteindór Ívarsson – Herranóttmaó alheimsdóttir – Hvalbak

Gengið inn frá Hljóðbergi. Aðgengi fyrir fatlaða. Ókeypis inn.
Veitingahúsið á efri hæðinni opið að viðburði loknum.
Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum: 20.september, 18.október, 25.október, 8.nóvember, 15.nóvember, 22.nóvember og 6.desember.

Kveðjutónleikar Phaedon Sinis
2025-11-12 20:00 - 22:00 (Atlantic/Reykjavik)
Phaedon Sinis er grískur borðhörpu og hnéfiðlu leikari sem hefur verið búsettur á Íslandi undanfarin ár en hann er heimsklassa flytjandi í svokallaðri tyrkneskri Ottoman tónlistarhefð.
Þetta kvöld verður einmitt flutt klassísk tyrknesk tónlist kennd við Ottóman veldið og kallast í Tyrklandi Klassísk Tyrknesk Ottoman tónlist. Þessi tónlistarhefð nær árhundruði aftur í tímann og voru tyrknesku tónskáldin oft innblástur fyrir vestrænu tónskáldin m.a. Mozart. Tónlistarhefð þessi inniheldur framandi hljóðfæri og munu flytjendur leika á hefbundin hljóðfæri í þessum stíl.
Ásgeir Ásgeirsson hefur á undanförnum árum sótt tíma á tyrkneskt oud hjá nokkrum af færustu oud leikurum veraldar m.a. Yurdal Tokca, Enver Mete Aslan, Zeynel Demirtas og Taxiarchis Georgoulis fyrstur íslenskra hljóðfæraleikara. Phaedon Sinis er bandarískur/grískur
hljóðfæraleikari sem hefur numið og leikið þessa tónlist víðsvegar urm heiminn í áratugi en Phadeon leikur á tyrkneska borðhörpu og tyrkneska hnéfiðlu.
Á tónleikunum munu þeir leika klassísk verk úr þessari þessari tónlistarhefð en tónlist úr þessum ranni heyist mjög sjaldan á Íslandi.

Kaupa miða

Lífið í Japan
2025-11-13 20:00 - 22:00, 2025-11-15 20:00 - 22:00, 2025-11-22 20:00 - 22:00 (Atlantic/Reykjavik)
Lífið í Japan er gamansýning sem segir frá ungum Íslendingi sem flytur þvert yfir hnöttinn frá Íslandi til Japans og verður fyrir djúpstæðu menningarsjokki. Sýningin byggir á raunverulegri reynslu Stefáns frá tveggja ára dvöl hans í Japan á árunum 2022-2024. Lífið í Japan er uppfullt af frumsaminni tónlist og dansatriðum sem glæða frásögnina lífi og færa áhorfendur inn í undraheim Japans.
Leikstjóri: Tómas Helgi Baldursson
Leikarar: Stefán Þór Þorgeirsson, Ellen Margrét Bæhrenz og Kibayashi Yuta.
Sýningin er um 70 mínútur að lengd.
Maturinn er borinn fram í veitingastofum Hannesarholts kl.18
Miðar

BÓKVIT í Hannesarholti 15.nóvember
2025-11-15 11:30 - 12:30 (Atlantic/Reykjavik)
Velkomin á BÓKVIT í Hannesarholti laugardaginn 15.nóvember 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:

Ásrún Magnúsdóttir – Brásól Brella, vættir, vargar og vampýrur og Fróði The Forgotten Yule LadEyþór Rafn Gissurarson – VísnaspretturLilja Magnúsdóttir – FeluleikurSandra B.Clausen – Klúbburinn, Jól á TenerifeSigríður Helga Sverrisdóttir – Haustið í greinum trjánnaDíana Sjöfn, Rebekka Sif, Sjöfn Asare – Innlyksa

Gengið inn frá Hljóðbergi. Aðgengi fyrir fatlaða. Ókeypis inn.Veitingahúsið á efri hæðinni opið að viðburði loknum.

Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum: 20.september, 18.október, 25.október, 8.nóvember, 15.nóvember 22.nóvember og 6.desember.

Syngjum Saman með Jóhanni Sigurðarsyni og Pálma Sigurhjartarsyni
2025-11-15 14:00 - 15:00 (Atlantic/Reykjavik)
Syngjum saman í Hannesarholti með Jóhanni Sigurðarsyni og Pálma Sigurhjartarsyni laugardaginn 15.nóvember kl.14. Textar á tjaldi og allir syngja með. Ókeypis aðgangur.

Jóhann Sigurðarson leikari og söngvari og Pálmi Sigurhjartarson tónlistarmaður og píanóleikari hafa starfað saman um árabil bæði í leikhúsi og í tónlist og komið víða við. Nú síðast gerðu þeir tónleikadagskrána 44 ár á fjölunum í Borgarleikhúsinu með söngvum sögum og sprelli.

Í Hannesarholti munu þeir leiða dagskrána Syngjum saman 15. nóvember kl 14: Þar munu þeir leika og syngja vel valin þekkt lög úr ýmsum áttum ásamt áhorfendum. Lofað er góðri skemmtun og fólk hvatt til að syngja með. Allar kynslóðir velkomnar.

Katrín Matthíasdóttir - Myndlistaropnun - Svolítið af ýmsu
2025-11-15 14:00 - 15:00 (Atlantic/Reykjavik)
Svolítið af ýmsu
Katrín Matthíasdóttir opnar myndlistarsýningu sína, SVOLÍTIÐ AF ÝMSU, í Hannesarholti laugardaginn 15.nóvember kl.14. Sýningin er sölusýning og er opin á opnunartímum Hannesarholts, mið-lau kl.11.30-16.
Katrín nefnir þessa sýningu SVOLÍTIÐ AF ÝMSU – því hún er einmitt það! Hér má sjá verk sem hún hefur unnið á síðustu tíu árum, þar á meðal ný verk frá árinu 2025. Verkin eru unnin í mismunandi miðlum og með ólíkum aðferðum. Sýningin gefur innsýn í fjölbreytta listsköpun þar sem tilraunagleði og persónuleg sýn fá að njóta sín. Svolítið af ýmsu – þar sem ólíkar hugmyndir og miðlar mætast í einni heild.

Umbra: Sögur, söngur og hringrás tímans
2025-11-20 20:00 - 21:30 (Atlantic/Reykjavik)
Umbra teflir saman tónlist og kveðskap Íslendinga fyrri tíma. Lögð er rík áhersla á nánd við áhorfendur og þar sem þeir fá einnig að kynnast sagnaarfi, kveðskap liðinna alda í gegnum tóna og tal. Umbra dregur fram ljóðaminni sem enn eiga erindi í dag, manneskjan í öllu sínu veldi fæst í hringrás tímans við sömu viðfangsefni.
Allar útsetningar eru eftir Umbru. Íslensk þjóðlög eru gersemi og er það von Umbru að auka sýnileika þeirra í samfélaginu.
Kaupa miða

Eirrek – Hlustunarpartý með Arnari Eggerti Thoroddsen og Eiríki Stephensen
2025-11-21 17:00 - 18:30 (Atlantic/Reykjavik)
Föstudaginn 21. nóvember kl 17 mun ný plata Eiríks Stephensen, Eirrek, verða spiluð í heild sinni í Hannesarholti. Arnar Eggert Thoroddsen mun af því tilefni rekja garnirnar úr Eiríki og þeir félagar munu ræða um tilurð plötunnar og hvað býr að baki hinum fjölbreyttu verkum sem hana prýða. Þarna munu ýmis tónsmiðatrix verða afhjúpuð og ljósi varpað á dulda brandara í melankólískum tónheiminum. Aðgangur ókeypis, barinn opinn og öll velkomin!

BÓKVIT í Hannesarholti 22.nóvember
2025-11-22 11:30 - 12:30 (Atlantic/Reykjavik)
Velkomin á BÓKVIT í Hannesarholti laugardaginn 22.nóvember 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:

Brynhildur AuðbjargardóttirHrefna RóbertsdóttirHrund Apríl Guðmundsdóttir – OrðaböndSteinunn ÞorsteinsdóttirSveinbjörg Sveinsdóttir
Anna Elísabet Ólafsdóttir – Ég vildi að ég hefði fæðst strákurÁrni Helgason – Aftenging
Ólöf Sverrisdóttir – Sóla og sögurnar
Sigrún Ása Sigmarsdóttir – Horfumst í augu

Gengið inn frá Hljóðbergi. Aðgengi fyrir fatlaða. Ókeypis inn.Veitingahúsið á efri hæðinni opið að viðburði loknum.

Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum: 20.september, 18.október, 25.október, 8.nóvember, 15.nóvember 22.nóvember, 29.nóvember og 6.desember.

AFLÝST Syngjum saman í Hannesarholti með Þórunni Björnsdóttur
2025-11-22 14:00 - 15:00 (Atlantic/Reykjavik)
Þórunn Björnsdóttir stýrir Syngjum saman í Hannesarholti laugardaginn 22.nóvember kl.14-15. Viðburðurinn var færður frá því fyrr í nóvember. Textar á tjaldi og allir syngja með.

Þórunn var sú sem upphaflega startaði söngstundum í Hannesarholti ásamt innanhúsfólki vorið 2013 og stýrði kórstarfi í Kópavogi alla sína starfsævi, eða í 40 ár. Þórunn lauk meistaraprófi í menningarstjórnun frá Háskólanum á Bifröst með verkefninu Tónlist fyrir alla, og hefur alla sína tíð látið muna um sig í að dreifa söng og gleði um heimsbyggðina. Textar á tjaldi og allir syngja með, allar kynslóðir velkomnar. Ókeypis inn.
